Upih bakau

Upih bakau atau botak upih (Mycteria cinerea) ialah spesies burung upih yang biasa mendiami kawasan paya bakau di Asia Tenggara. Ia berasal dari Kemboja, Vietnam, Malaysia dan Indonesia. Burung ini tergolong dalam spesies terjejas akibat kehilangan habitat pantai, pemburuan, serta perdagangan. Huraian Burung ini mencapai ketinggian antara 91–97 sm. Sayapnya berukuran selebar antara 435–500 mm dan ekor berukuran panjang antara 145–170 mm. Rupa kedua-dua jantina kelihatan serupa. Badannya berbulu putih keseluruhannya kecuali pada bulu-bulu sayap terbang dan ekor yang hitam kehijauan. Bulu-bulu ini diperhatikan menguning semasa musim membiak sebelum menghilang ketika mengawan. Rona warna bulu semakin memudar di setiap lapisan dalam. Kulit mukanya kekelabuan bertompok hitam tidak tentu tempat. Mukanya bertukar warna merah gelap dengan lorek hitam pada batang paruh dan bergelang merah di sekeliling biji mata. Paruh burung ini tidak bergigi. Tabiat Pemakanan Burung ini memakan beberapa jenis ikan termasuk ikan belacak dan bandang. Udang dan katak juga diburu dan dimakan. Pembiakan Telur yang dihasilkan oleh burung ini bercangkerang keras. Perlindungan Burung ini merupakan spesies dilindungi di bawah Akta Perlindungan Hidupan Liar Malaysia. Rujukan "Mycteria cinerea". Senarai Merah Spesies Terancam IUCN. 2006. 2006. no identifier Database entry includes a range map, a brief justification of why this species is vulnerable, and the criteria used Carian Google. (Inggeris) BirdLife Species Factsheet Pautan luar BirdLife Species Factsheet